CELEX: 52015PC0005
Language: lt
Date: 2015-01-08
Title: Pasiūlymas EUROPOS PARLAMENTO IR TARYBOS SPRENDIMAS dėl makrofinansinės pagalbos teikimo Ukrainai

|
			
		
		
		52015PC0005
		
			Pasiūlymas EUROPOS PARLAMENTO IR TARYBOS SPRENDIMAS dėl makrofinansinės pagalbos teikimo Ukrainai /* COM/2015/05 final - 2015/0005 (COD) */
			
				
		
		
			
			   	AIŠKINAMASIS MEMORANDUMAS
1.  PASIŪLYMO APLINKYBĖS
·                    
Pasiūlymo pagrindas ir tikslai 
ES siekia vis glaudesnių santykių su
Ukraina, kurie būtų daugiau nei paprastas dvišalis bendradarbiavimas,
įskaitant laipsnišką politinę asociaciją ir ekonominę
integraciją. Ukraina – svarbi šalis įgyvendinant Europos
kaimynystės politiką ir Rytų partnerystę. 1998 m. ES
ir Ukraina pasirašė partnerystės ir bendradarbiavimo susitarimą
(PBS), kuriuo nustatyta bendradarbiavimo visose pagrindinėse reformų
srityse sistema ir kuris tebėra teisinis ES ir Ukrainos santykių
pagrindas. Santykiai dar labiau sustiprinti 2009 m. lapkričio
mėn., kai Ukrainos ministrų kabinetas priėmė ES ir Ukrainos
asociacijos darbotvarkę, kuri atnaujinta 2011 m. (2013 m.
birželio mėn. ją patvirtino ES ir Ukrainos bendradarbiavimo taryba).
2014 m. kovo 21 d. ir birželio 27 d. Ukraina ir Sąjunga
pasirašė Asociacijos susitarimą, kuriuo bus nustatyta ES ir Ukrainos
tarpusavio tvirta politinė asociacija ir ekonominė integracija. Jis
apima tokias įvairias sritis kaip teisingumas, prekyba ir sektorinis
bendradarbiavimas, įskaitant energetiką, transportą ir
aplinką; jame išsamiai nustatyti įsipareigojimai ir terminai, kuriems
įgyvendinti abiem šalims reikės įdėti pastangų.
Dėl ilgalaikio makroekonominio disbalanso
ir struktūrinių problemų Ukrainos ekonomika patiria gilų
nuosmukį. Padėtis tapo dar sudėtingesnė Rytuose kilus
ginkluotam konfliktui, kuris ekonomikai padarė didelę žalą labai
sumažėjus gamybos pajėgumams ir pasitikėjimui. Po masinių
visuomenės protestų pasitraukė buvęs prezidentas Viktoras
Janukovyčius ir 2014 m. vasario mėn. paskirta reformas
vykdyti pasirengusi Ukrainos vyriausybė. Ji ėmėsi didelio
užmojo makroekonominio koregavimo ir struktūrinių reformų
programos, kuria siekiama pakeisti negyvybingą ekonominį šalies
modelį ir sudaryti ilgalaikio, tvaraus augimo sąlygas. Ši programa
buvo pagrįsta TVF vykdoma 17 mlrd. USD finansinės pagalbos
programa ir reikšminga kitų tarptautinių paramos teikėjų
parama. 
Po 2014 m. vasario mėn.
politinių permainų Ukrainoje įvyko laisvi ir demokratiniai
prezidento ir parlamento rinkimai (atitinkamai gegužės 25 d. ir
spalio 26 d.). Be to, 2014 m. Ukrainos valdžios institucijos
ėmėsi svarbių žingsnių siekdamos kovoti su korupcija ir
stiprinti teisinę valstybę. Naujai suformuota vyriausybė
2014 m. gruodžio mėn. pateikė didelio užmojo veiksmų
planą, kuriame apibrėžta koalicinės vyriausybės
reformų darbotvarkė. Vėliau, 2015 m. pradžioje, numatoma
pateikti visapusišką nacionalinę reformų strategiją,
kurioje bus nustatytos 2015–2017 m. ekonominių, politinių,
teismų ir administracinių reformų priemonės, būtinos
siekiant užtikrinti makroekonominį stabilumą vidutiniu laikotarpiu ir
ES ir Ukrainos asociacijos susitarimo įgyvendinimą. 
Vis dėlto valdžios institucijų
galimybes vykdyti reformas gerokai apsunkino ginkluotas konfliktas Rytuose, vis didesni Rusijos nustatomi prekybos suvaržymai ir abiejų
šalių ginčo dėl gamtinių dujų eskalavimas. Todėl
Ukrainos ekonomikos nuosmukis buvo gilesnis, nei iš pradžių tikėjosi
tarptautiniai paramos teikėjai. Numatoma, kad krizė užsitęs, nes
Ukrainos ekonomika tikriausiai trauksis ir 2015 metais. Dėl konflikto
Rytuose ir pasitikėjimo krizės netekus eksporto pajamų smarkiai
nuvertėjo vietos valiuta ir išseko tarptautinės atsargos. Šiuo metu
Ukraina neturi prieigos prie tarptautinių skolos vertybinių
popierių rinkų ir artimiausiu metu tai tikriausiai nepasikeis.
Todėl susidarė didelis papildomas išorės finansavimo
trūkumas.
Šiomis aplinkybėmis, kad būtų
atsižvelgta į Ukrainos trumpalaikius mokėjimų balanso poreikius,
įskaitant tarptautinių atsargų papildymą, ir paremta
valdžios institucijų reformų programa, visų pirma energetikos ir
bankų sektorių restruktūrizavimas, reikalinga papildoma
oficiali finansinė pagalba. Be to, ši parama reikalinga investuotojų
pasitikėjimui stiprinti – tai ypač svarbu siekiant užtikrinti, kad
Ukrainos ekonomika galiausiai vėl imtų tvariai augti.
2014 m. rugsėjo 9 d. Ukrainos
valdžios institucijos paprašė 2 mlrd. EUR ES makrofinansinės
pagalbos (MFP). MFP prašymas pakartotas ir kitame 2014 m. gruodžio
15 d. rašte. Atsižvelgdama į šiuos prašymus ir Ukrainos
ekonominę padėtį, visų pirma kilusius didelius papildomus
išorės finansavimo poreikius, Europos Komisija Europos Parlamentui ir
Tarybai teikia pasiūlymą Ukrainai suteikti ne daugiau kaip
1,8 mlrd. EUR MFP vidutinės trukmės paskolų forma. 
Siūlomos MFP tikslas – padėti
Ukrainai patenkinti dalį likusių papildomų išorės
finansavimo poreikių 2015 m. ir 2016 m. pradžioje, vykdant
dabartinę TVF programą. Šie papildomi
poreikiai, TVF skaičiavimais, sudaro 15 mlrd. USD. Suteikus ES
pagalbą taip pat sumažėtų šalies trumpalaikis mokėjimų
balanso ir fiskalinis pažeidžiamumas ir kartu būtų remiamos
vyriausybės ekonominio koregavimo ir reformų programos imantis
tinkamų papildomų politikos priemonių, dėl kurių su
Ukrainos valdžios institucijomis bus susitarta susitarimo memorandume.
Todėl Komisija mano, kad siūlomo
dydžio ir pobūdžio MFP operacijai taikomos išankstinės politinės
ir ekonominės sąlygos yra tenkinamos.
·                    
Bendrosios aplinkybės
Dėl ilgalaikių ekonominių ir
struktūrinių problemų Ukrainoje fiksuojamas gilus nuosmukis.
Padėtis tapo dar sudėtingesnė rytinėje šalies dalyje kilus
ginkluotam konfliktui, dėl kurio ne tik sunaikinta dalis Ukrainos gamybos
pajėgumų, bet ir padarytas didelis poveikis namų ūkių
ir įmonių pasitikėjimui. Pastaraisiais mėnesiais
trumpalaikes ekonomikos perspektyvas papildomai slopino labai reikalingos
stabilizacijos politikos, kuria siekiama sumažinti disbalansą ir apsaugoti
fiskalinį ir išorės tvarumą, įgyvendinimas. Todėl numatoma,
kad 2014 m. realusis BVP susitrauks maždaug 7 %.
Nepaisant staigaus ekonomikos susitraukimo ir
konservatyvios centrinio banko politikos, infliacinis spaudimas tebėra
aukštas – tai susiję su valiutos silpnėjimu ir reguliuojamų
kainų (visų pirma komunalinių paslaugų tarifų)
koregavimu. Lapkričio mėn. VKI infliacija, palyginti su tuo
pačiu praeitų metų laikotarpiu, išaugo iki 21,8 % ir
artimiausioje ateityje turėtų dar didėti, kol visiškai pasijaus
valiutos nuvertėjimo poveikis. Nuo grivinos kurso svyravimo
pradžios vasario mėn. jos vertė USD atžvilgiu nukrito beveik
50 %, t. y. gerokai daugiau, negu iš pradžių buvo numatoma.
Valiuta ypač susilpnėjo rugpjūčio ir rugsėjo
mėn., dėl to centrinis bankas buvo priverstas imtis įvairių
administracinių ir valiutos kontrolės priemonių, neskaitant tam
tikrų įsikišimo į užsienio valiutų rinką
priemonių, – taip pavyko laikinai stabilizuoti valiutos kursą prieš
spalio mėn. parlamento rinkimus. Kartu šios priemonės padarė
neigiamą poveikį verslui ir nulėmė greitą jau ir taip
menkų tarptautinių atsargų eikvojimą. Šiek tiek sušvelninus
administracines kontrolės priemones, nuo lapkričio mėn. valiuta
labai nuvertėjo.
Silpna ekonominė veikla kartu su
didesnėmis palūkanomis, kurios taikomos skolai užsienio valiuta atsižvelgiant
į didelį valiutos nuvertėjimą, taip pat didelis
mokesčių surinkimo pajėgumų praradimas šalies rytinėje
dalyje 2014 m. nulėmė biudžeto deficito didėjimą
nepaisant įvairių griežtų taupymo priemonių, kurių
ėmėsi valdžios institucijos[1].
Pagal naujausias Finansų ministerijos prognozes visų 2014 metų
valdžios sektoriaus fiskalinis deficitas išaugs iki 5,3 % BVP. 
Didžiausia papildoma našta viešiesiems
finansams 2014 m. buvo sunkumų patirianti naftos ir dujų
įmonė „Naftogaz“. Šios įmonės veikla tradiciškai
labai deficitinė dėl namų ūkiams ir savivaldybių
komunalinių paslaugų įmonėms taikomų gamtinių
dujų kainų administracinės viršutinės ribos, dėl
kurios „Naftogaz“ yra priversta jas parduoti nuostolingai, taip pat dėl
bendro veiklos neefektyvumo. 2014 m. įmonės veiklai
neigiamą poveikį turėjo didelis grivinos nuvertėjimas ir
poreikis padengti įsiskolinimus už dujas Rusijai (įskaitant
įsiskolinimus, sukauptus 2013 m.). Todėl iki lapkričio
mėn. valstybė „Naftogaz“ turėjo suteikti 103 mlrd. UAH
injekciją – ši suma sudaro 6,8 % projektuojamo BVP. Taigi numatoma,
kad 2014 m. Ukrainos bendras fiskalinis deficitas, įskaitant
„Naftogaz“ deficitą, sudarys beveik 12 % BVP, t. y. daugiau,
palyginti su 6,7 % dydžiu 2013 m. ir 8,5 % dydžiu, kurį
2014 m. balandžio mėn. prognozavo TVF. 
Augantis biudžeto deficitas ir smarkus vietos
valiutos nuvertėjimas kartu su dideliu ekonomikos susitraukimu
nulėmė smarkų Ukrainos valstybės skolos rodiklių
pablogėjimą. 2014 m. spalio mėn. pabaigoje valdžios
sektoriaus skola sudarė 63 % projektuojamo metų BVP, t. y.
išaugo beveik 23 proc. punktais, palyginti su 2013 m. pabaigoje užfiksuota
40,2 % BVP skola. 
Kalbant apie išorės parametrus, grivinos
nuvertėjimas kartu su silpna vietos paklausa prisidėjo prie didelės
einamosios sąskaitos korekcijos. Numatoma, kad deficitas 2014 m.
sumažės iki maždaug 4 % BVP, palyginti su 9,0 % dydžiu
2013 m., nors pagrindinis to veiksnys buvo didelis importo susitraukimas[2]. Be to, esant dideliam
geopolitiniam netikrumui dėl sumažėjusio pasitikėjimo užfiksuotas
didelis privačiojo sektoriaus finansų nutekėjimas[3]. Nors 2014 m.
gegužės mėn. pratęstas oficialaus finansavimo teikimas, to
nepakako kapitalo perkėlimui atsverti. Apskritai gegužės–gruodžio
mėn. Ukraina gavo maždaug 9 mlrd. USD bendrąjį
oficialų finansavimą, kurio didelė dalis panaudota
artėjančio termino skolai padengti (žr. TVF paramą ir kitų
paramos teikėjų pagalbą, suteiktą iki 2014 m.). 
Gilėjant ekonomikos nuosmukiui ir ištikus
pasitikėjimo krizei, 2014 m. Ukrainai suteiktos didelės
oficialios finansinės pagalbos nepakako nuolatiniam atsargų
eikvojimui sustabdyti. Per pirmuosius vienuolika metų
mėnesių atsargos nuo 2013 m. pabaigoje buvusio dydžio
sumažėjo per pusę ir sudarė tik 10 mlrd. USD. Dėl
mokėjimų už dujas (įskaitant įsiskolinimus Rusijai)
gruodžio mėn. numatomas tolesnis didelis sumažėjimas. Todėl šiuo
metu numatoma, kad 2014 m. pabaigoje Ukrainos bendrosios tarptautinės
atsargos sumažės iki 7 mlrd. USD, arba maždaug vieno mėnesio
2015 m. projektuojamo prekių ir paslaugų importo dydžio.
2014 m. balandžio 30 d. TVF patvirtino
Ukrainai skirtą dvejų metų rezervinį susitarimą,
kurio suma sudaro 10,976 specialiųjų skolinimosi teisių (SST)
(17 mlrd. USD, arba 800 % šalies kvotos). TVF finansinę
pagalbą papildo reikšminga kita oficiali ir dvišalė pagalba (ES, JAV,
Japonijos ir Kanados). Kitos tarptautinės finansų įstaigos, kaip
antai Pasaulio bankas, ERPB ir EIB, taip pat gerokai suaktyvino savo
veiklą Ukrainos ekonominėms permainoms paremti.
Tačiau, turint omenyje gilesnį, nei
buvo numatyta, ekonomikos nuosmukį ir didelį kapitalo
nutekėjimą dėl pasitikėjimo krizių, 2015 m. ir
2016 m. pradžioje Ukraina turės patenkinti didelius papildomus
išorės finansavimo poreikius. Šie poreikiai visų pirma yra
susiję su poreikiu papildyti labai sumažėjusias tarptautines atsargas
ir atsverti didelį privataus kapitalo nutekėjimą. Šie papildomi
finansavimo poreikiai sudaro 15 mlrd. USD. Siūloma MFP padengtų
16,7 % viso papildomo finansavimo trūkumo.  
·                    
Pasiūlymo srityje galiojančios
nuostatos
MFP Ukrainai suteikta pagal tris atskirus
sprendimus:
·      2002 m. liepos 12 d. Tarybos sprendimą dėl papildomos
makrofinansinės pagalbos suteikimo Ukrainai (2002/639/EB)[4],
·      2010 m. liepos 7 d. Europos Parlamento ir Tarybos
sprendimą Nr. 388/2010/ES dėl makrofinansinės pagalbos
teikimo Ukrainai[5],

·      2014 m. balandžio 14 d. Tarybos sprendimą dėl
makrofinansinės pagalbos teikimo Ukrainai (2014/215/ES)[6].
·                    
Derėjimas su kitomis Sąjungos
politikos sritimis ir tikslais
Siūloma MFP atitinka ES
įsipareigojimą remti neatidėliotinas Ukrainos ekonomines ir
politines permainas. Ji atitinka MFP priemonės naudojimo principus,
t. y. išskirtinio pobūdžio, išankstinių politinių
sąlygų, papildomumo, sąlygiškumo ir finansinės
drausmės.
Siūloma MFP atitinka Europos
kaimynystės politikos tikslus. Ji padeda siekti Europos Sąjungos
tikslų, t. y. ekonominio stabilumo ir ekonominės plėtros
Ukrainoje ir apskritai Europos rytinėse kaimyninėse šalyse.
Siūloma pagalba padeda valdžios institucijoms kurti stabilią
makroekonominę sistemą ir įgyvendinti didelio užmojo struktūrinių
reformų programą, taigi padeda gerinti kitos šaliai teikiamos ES
finansinės pagalbos, įskaitant biudžeto paramos operacijas,
veiksmingumą. Siūloma MFP taip pat papildo pagalbą, kurią
pagal TVF remiamą ekonominę programą teikia kiti daugiašaliai ir
dvišaliai paramos teikėjai.
ES MFP papildytų bendras 1,565 mlrd.
EUR vertės dotacijas, kurias 2014–2020 m. galima suteikti pagal
Europos kaimynystės priemonę, Kaimynystės investicinę
priemonę, priemonę, kuria prisidedama prie stabilumo ir taikos, ir ES
biudžeto eilutę, skirtą bendrai užsienio ir saugumo politikai; pagal
jas jau įsipareigota 2014 m. skirti 370 mln. EUR. ES MFP
paremtų Ukrainos valdžios institucijų pastangas priimti tinkamą
trumpalaikių makroekonominės politikos ir struktūrinių
reformų sistemą ir taip padidintų bendro ES dalyvavimo
pridėtinę vertę, o kartu ir ES intervencinių veiksmų,
įskaitant veiksmus pagal kitas finansines priemones, pvz., Sutartį
dėl paramos valstybei stiprinti ir kitas biudžeto paramos operacijas,
efektyvumą. 
Ukraina turi svarbių ekonominių
ryšių su ES. ES yra viena iš svarbiausių Ukrainos ekonominių
partnerių: maždaug trečdalis Ukrainos išorės prekybos vyksta su
ES. 2013 m. Ukrainos importo iš ES vertė siekė 23,9 mlrd.
EUR, o jos eksporto – 18,8 mlrd. EUR. Ukraina taip pat labai priklauso nuo
ES TUI ir kitų finansinių srautų. 2014 m. birželio 27 d. Ukraina
ir ES susitarė ateityje sukurti išsamią ir visapusišką
laisvosios prekybos erdvę. Tai padės toliau plėsti dvišalę
prekybą prekėmis bei paslaugomis ir laipsniškai suderinti Ukrainos
prekybos taisykles ir standartus su ES.
Ukrainos pereinamasis procesas labai sunkus,
ir ekonominio žlugimo rizika išlieka. Tačiau naujoji vyriausybė
viešai įsipareigojo imtis ryžtingų veiksmų, kad
įgyvendintų politines ir ekonomines reformas, kuriomis siekiama
kovoti su korupcija ir stiprinti institucijas bei mechanizmus, remiantis
teisine valstybe. Šalis taip pat rengia ekonominių reformų
programą, kurios tikslas – sudaryti sąlygas tvaraus augimo modeliui.
Pažanga siekiant šių tikslų ir įgyvendinant reformų
programą bus ypač svarbi sėkmingam permainų procesui
paremti.
2.  KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
·                    
Konsultacijos su suinteresuotosiomis šalimis
MFP teikiama kaip tarptautinės paramos
Ukrainos ekonomikai stabilizuoti dalis. Rengdamos šį pasiūlymą
dėl makrofinansinės pagalbos, Komisijos tarnybos konsultavosi su
Tarptautiniu valiutos fondu ir kitais tarptautiniais partneriais, kurie
įgyvendina plataus masto finansavimo programas. Komisija taip pat nuolat
palaikė ryšius su Ukrainos valdžios institucijomis.
·                    
Tiriamųjų duomenų rinkimas ir
naudojimas
Komisija, padedama išorės ekspertų,
atliko Ukrainos viešųjų finansų ir administracinių
procedūrų kokybės ir patikimumo vertinimą, kurio
galutinė ataskaita parengta 2014 m. rugpjūčio mėn.
·                    
Poveikio vertinimas
Makrofinansinė pagalba ir su ja susieta
ekonominio koregavimo ir reformų programa padės Ukrainai sumažinti
trumpalaikius finansavimo poreikius, kartu paremiant politikos priemones,
skirtas vidutiniu laikotarpiu užtikrinti tvirtesnį mokėjimų
balansą bei fiskalinį tvarumą ir skatinti tvarų
augimą. Visų pirma ji padės vykdyti reformas šiose srityse:
viešųjų finansų valdymo ir kovos su korupcija; mokesčių
administravimo; energetikos sektoriaus reformų, įskaitant socialinės
apsaugos sistemos stiprinimą siekiant sušvelninti vykdomo mažmeninių
energijos kainų subsidijų naikinimo pasekmes; finansų sektoriaus
reformų; priemonių verslo aplinkai gerinti.
3.  TEISINIAI PASIŪLYMO ASPEKTAI
·                    
Siūlomų veiksmų santrauka
Europos Sąjunga suteikia Ukrainai iš viso
ne daugiau kaip 1,8 mlrd. EUR vertės makrofinansinę
pagalbą vidutinės trukmės paskolų forma. Ši pagalba
padės patenkinti likusius Ukrainos išorės finansavimo poreikius
2015–2016 m., nustatytus Komisijos remiantis Tarptautinio valiutos fondo
skaičiavimais. 
Pagalbos lėšas planuojama išmokėti
trimis paskolos dalimis. Pirmąją dalį numatoma išmokėti
2015 m. viduryje. Antroji dalis galėtų būti išmokėta
2015 m. ketvirtą ketvirtį. Trečioji ir paskutinioji dalis
galėtų būti suteikta 2016 m. pirmo ketvirčio
pabaigoje. Pagalbą administruos Komisija. Bus taikomos konkrečios
nuostatos dėl sukčiavimo ir kitų pažeidimų prevencijos,
atitinkančios Finansinį reglamentą. 
Komisija ir Ukrainos valdžios institucijos
turėtų susitarti dėl susitarimo memorandumo, kuriame
būtų nustatytos struktūrinių reformų priemonės,
susijusios su siūloma MFP operacija, įskaitant veiksmų laiko ir
sekos aspektus. Šios priemonės prisidės prie valdžios institucijų
reformų darbotvarkės, įskaitant svarbius minėtos
būsimos 2015–2017 m. nacionalinės reformų strategijos
elementus, ir ES ir Ukrainos asociacijos susitarimo įgyvendinimo, taip pat
papildys programas, suderintas su TVF, Pasaulio banku ir kitais daugiašaliais
bei dvišaliais paramos teikėjais. Kaip ir kitais MFP teikimo atvejais,
lėšų išmokėjimas, inter alia, priklausys nuo
teigiamų vertinimų pagal TVF programą ir tolesnio TVF
lėšų mokėjimo Ukrainai.
Europos Komisija sieks sutarimo su Ukrainos
valdžios institucijomis dėl numatomos nacionalinės reformų
strategijos, kad būtų užtikrintas sklandus siūlomos MFP
operacijos sąlygų, dėl kurių turi būti susitarta
susitarimo memorandume, įgyvendinimas. Šios politikos sąlygos
turėtų būti susijusios su pagrindiniais per ilgą laiką
susidariusiais Ukrainos ekonomikos trūkumais. Galimos tų
sąlygų sritys iš principo galėtų būti:
viešųjų finansų valdymo ir kovos su korupcija;
mokesčių administravimo; energetikos sektoriaus reformų;
finansų sektoriaus reformų; priemonių verslo aplinkai gerinti.
Sprendimas visą MFP sumą
išmokėti paskolų forma yra pagrįstas, atsižvelgiant į
Ukrainos išsivystymo lygį (vertinant pagal vienam gyventojui
tenkančias pajamas). Jis taip pat atitinka Pasaulio banko ir TVF
politiką Ukrainos atžvilgiu. 
·                    
Teisinis pagrindas
Teisinis šio pasiūlymo pagrindas –
Sutarties dėl Europos Sąjungos veikimo (SESV) 212 straipsnis. 
·                    
Subsidiarumo principas
Subsidiarumo principo laikomasi, nes Ukrainos
makroekonominio stabilumo atkūrimo trumpuoju laikotarpiu tikslų
valstybės narės negali tinkamai pasiekti pačios, todėl
jų geriau siekti Europos Sąjungos lygmeniu. Pagrindinės
priežastys – biudžeto apribojimai nacionaliniu lygmeniu ir poreikis užtikrinti
patikimą paramos teikėjų veiksmų koordinavimą, kad
būtų užtikrintas didžiausias pagalbos mastas ir veiksmingumas. 
·                    
Proporcingumo principas
Pasiūlymas atitinka proporcingumo
principą: juo nesiekiama daugiau, negu būtina minėtiems
makroekonomikos stabilumo atkūrimo trumpuoju laikotarpiu tikslams
įgyvendinti, ir jame nenumatyta jokių veiksmų, kurie nėra
būtini to siekiant. 
Remdamasi TVF skaičiavimais, atliktais
atsižvelgiant į rezervinį susitarimą, Komisija nustatė, kad
pagalbos suma atitinka maždaug 16,7 % apskaičiuoto papildomo
finansavimo trūkumo laikotarpiu nuo 2015 m. iki 2016 m. pirmo ketvirčio.
Šis didelis įsipareigojimas yra pagrįstas: politine Ukrainos svarba
stabilumui Europos kaimynystės regione; politine šalies integracija į
ES, kurią atspindi abiejų šalių Asociacijos susitarimas,
laikinai įsigaliojęs 2014 m. lapkričio 1 d.; esama
išskirtinai sudėtinga situacija šioje ES kaimynėje ir atitinkamai
dideliais jos finansavimo poreikiais.
·                    
Pasirinkta priemonė
Projektų finansavimas arba techninė
pagalba nebūtų tinkamos arba pakankamos priemonės
makroekonominiams tikslams įgyvendinti. Palyginti su kitomis ES
priemonėmis, svarbiausias MFP privalumas yra tai, kad ją teikiant
nedelsiant sumažėtų išorės finansinių suvaržymų ir
būtų padedama kurti stabilią makroekonominę sistemą,
kartu skatinant tvarią mokėjimų balanso ir biudžeto
būklę, ir tinkamą struktūrinių reformų
pagrindą. Kadangi MFP padeda sukurti bendrą tinkamą
pagrindą makroekonominei ir struktūrinei politikai vykdyti, ši
pagalba gali padidinti kitų Ukrainoje vykdomų veiksmų,
finansuojamų pagal kitas siauresnio profilio ES finansines priemones, veiksmingumą.

4.  POVEIKIS BIUDŽETUI
Numatoma pagalba būtų suteikta
paskolos forma ir turėtų būti finansuojama per skolinimosi
operaciją, kurią ES vardu vykdys Komisija. Biudžeto išlaidos pagalbai
atitiks atidėjinius, kurie sudaro 9 % sumų, įmokėtų
į Išorės veiksmų garantijų fondą pagal 01 03 06 biudžeto
eilutę (Garantijų fondo atidėjiniai). Darant prielaidą, kad
pirmoji ir antroji paskolos dalys bus išmokėtos 2015 m. (bendra suma
– 1 200 mln. EUR), o trečioji (600 mln. EUR) –
2016 m., ir laikantis Garantijų fondo mechanizmo taisyklių,
atidėjiniai bus įtraukti į 2017 ir 2018 m. biudžetą
(atitinkamai 108 mln. EUR ir 54 mln. EUR). Remiantis šiuo metu turima
informacija apie numatomus bendrus Garantijų fondo atidėjinių
poreikius, šis papildomas poveikis biudžetui iš dalies bus finansuojamas pagal
2017 ir 2018 m. orientacinį finansinį programavimą
perskyrus lėšas iš makrofinansinės pagalbos dotacijų (01 03 02
biudžeto eilutė) ir iš dalies pasinaudojus nepaskirstyta
įsipareigojimų marža pagal daugiametės finansinės programos
4 išlaidų kategoriją. Orientacinis šio finansavimo pasiskirstymas:
mln. EUR
   || 2017 m. || 2018 m. 
 Papildomos išlaidos: ||   ||   
 Garantijų fondo atidėjiniai dėl šio pasiūlymo (žr. finansinę teisės akto pasiūlymo pažymą) || 108 || 54 
 Finansavimo šaltiniai: ||   ||   
 Makrofinansinė pagalba (dotacijos) 01.0302 Marža pagal 4 išlaidų kategoriją || -50 -58 || -40 -14 
5.  NEPRIVALOMI ELEMENTAI
·                    
Peržiūros, keitimo, laikinojo galiojimo
sąlyga
Į pasiūlymą įtraukta
laikinojo galiojimo sąlyga. Siūloma MFP turėtų būti
galima naudotis dvejus su puse metų nuo pirmosios susitarimo memorandumo
įsigaliojimo dienos.
2015/0005 (COD)
Pasiūlymas
EUROPOS PARLAMENTO IR TARYBOS SPRENDIMAS
dėl makrofinansinės pagalbos
teikimo Ukrainai
EUROPOS
PARLAMENTAS IR EUROPOS SĄJUNGOS TARYBA,
atsižvelgdami į
Sutartį dėl Europos Sąjungos veikimo, ypač į jos 212
straipsnį,
atsižvelgdami į
Europos Komisijos pasiūlymą[7],

teisėkūros
procedūra priimamo akto projektą perdavus nacionaliniams
parlamentams,
laikydamiesi
įprastos teisėkūros procedūros[8],
kadangi:
(1)       Europos Sąjungos ir
Ukrainos santykių pagrindas – Europos kaimynystės politika (EKP) ir
Rytų partnerystė. 2007–2011 m. buvo deramasi dėl Europos
Sąjungos ir Europos atominės energijos bendrijos bei jų
valstybių narių ir Ukrainos asociacijos susitarimo (toliau –
Asociacijos susitarimas), apimančio išsamią ir visapusišką
laisvosios prekybos erdvę, o 2012 m. jis buvo parafuotas. Asociacijos
susitarimą Ukraina ir Sąjunga pasirašė 2014 m. kovo
21 d. ir birželio 27 d. Nuo 2014 m. lapkričio 1 d.
svarbios Asociacijos susitarimo dalys buvo laikinai taikomos šiose srityse:
pagarba žmogaus teisėms, pagrindinėms laisvėms ir teisinei
valstybei, politinis dialogas ir reforma, teisingumas, laisvė ir saugumas,
ekonominis ir finansinis bendradarbiavimas; 
(2)       sugrąžinus 2004 m.
Ukrainos Konstituciją, 2014 m. gegužės 25 d. sėkmingai
surengti prezidento rinkimai, o 2014 m. spalio 26 d. – parlamento
rinkimai. 2014 m. gruodžio 2 d. atsižvelgiant į parlamento
rinkimų rezultatus suformavus naują vyriausybę, Ukraina dar kartą
patvirtino įsipareigojimą vykdyti politines ir ekonomines reformas
pagal Asociacijos susitarime numatytus principus ir pateikė veiksmų
planą, kuriame išdėstytos ketinamos vykdyti reformos; 
(3)       Ukrainos suvereniteto ir
teritorinio vientisumo pažeidimas ir dėl to kilęs karinis konfliktas
turėjo žalingą poveikį ir taip trapiam Ukrainos ekonominiam ir
finansiniam stabilumui. Ukrainos mokėjimų balanso ir likvidumo
padėtis yra sunki, ji susijusi su mažėjančiu pasitikėjimu
ir kartu vykdomu kapitalo perkėlimu, taip pat fiskalinė padėtis
vis prastėja dėl konflikto tiesioginio poveikio biudžetui,
gilesnės, nei tikėtasi, recesijos ir fiskalinių pajamų iš
separatistų kontroliuojamų teritorijų praradimo. Ekonominę
padėtį taip pat pablogino ankstesni struktūriniai trūkumai
ir biudžetiniai bei išorės finansavimo sunkumai;
(4)       šiomis aplinkybėmis
Ukrainos išorės finansavimo poreikiai yra gerokai didesni, nei iš
pradžių nustatyta, todėl reikia papildomos tarptautinių
kreditorių ir paramos teikėjų finansinės pagalbos. Per
naujausią programos peržiūrą Tarptautinis valiutos fondas (TVF)
nustatė didelį finansavimo poreikį, viršijantį iki šiol
tarptautinės bendruomenės įsipareigotą skirti
finansavimą, kuris apima Sąjungos makrofinansinę pagalbą
pagal Tarybos sprendimą 2002/639/EB[9],
Europos Parlamento ir Tarybos sprendimą Nr. 388/2010/ES[10] ir Tarybos
sprendimą 2014/215/ES[11];
(5)       Sąjunga įvairiomis
progomis yra pareiškusi įsipareigojimą remti naujųjų
Ukrainos valdžios institucijų siekius stabilizuoti padėtį ir
laikytis reformų kurso. Sąjunga taip pat pareiškė, kad yra pasirengusi
visiškai paremti tarptautinės bendruomenės ir tarptautinių
finansų įstaigų, visų pirma TVF, pastangas, susijusias su
tarptautiniu pagalbos paketu, kuriuo siekiama patenkinti neatidėliotinus
Ukrainos poreikius, su sąlyga, kad Ukraina aiškiai įsipareigos
vykdyti reformas. Sąjungos finansinė parama Ukrainai atitinka
Sąjungos politiką, kaip nustatyta EKP ir Rytų
partnerystėje. 2014 m. gruodžio 18 d. išvadose Europos
Vadovų Taryba teigia, kad 2014 m. gruodžio mėn. Komisijai
išmokėjus antrąją 500 mln. EUR makrofinansinės paramos
dalį, Sąjunga ir jos valstybės narės, kartu su kitais
paramos teikėjais ir laikydamosi TVF sąlygų, yra pasirengusios
toliau sudaryti palankesnes sąlygas Ukrainos reformų procesui ir
jį remti;
(6)       Sąjungos
makrofinansinė pagalba turėtų būti išskirtinė
nesusietos ir netikslinės paramos mokėjimų balansui koreguoti
finansinė priemonė, kuria siekiama patenkinti neatidėliotinus
pagalbos gavėjo išorės finansavimo poreikius ir kuri turėtų
padėti įgyvendinti politikos programą, apimančią
griežtas skubias koregavimo ir struktūrinių reformų priemones,
skirtas mokėjimų balanso būklei gerinti artimiausiu metu;
(7)       2014 m. balandžio
30 d. Ukrainos valdžios institucijos ir TVF sudarė dvejų
metų rezervinį susitarimą dėl 10,976 mlrd.
specialiųjų skolinimosi teisių (SST) (apie 17,01 mlrd. USD, 800
procentų kvotos), kuriuo remiama Ukrainos ekonominio koregavimo ir
reformų programa; 
(8)       2014 m. kovo 5 d.
Komisija, atsižvelgdama į sparčiai prastėjančią
Ukrainos mokėjimų balanso būklę, paskelbė apie paramos
priemonių paketą; jį 2014 m. kovo 6 d. neeiliniame
susitikime patvirtino Europos Vadovų Taryba. Tą paketą sudaro
11 mlrd. EUR finansinė pagalba 2014–2020 m. laikotarpiu,
įskaitant ne daugiau kaip 1,565 mlrd. EUR vertės dotacijas tuo
pačiu laikotarpiu, teikiamas pagal Europos kaimynystės priemonę,
Kaimynystės investicinę priemonę, priemonę, kuria
prisidedama prie stabilumo ir taikos, ir biudžeto eilutę, skirtą
bendrai užsienio ir saugumo politikai, taip pat ne daugiau kaip 1,61 mlrd.
EUR Sąjungos makrofinansinę pagalbą 2014–2015 m.;
(9)       2014 m. rugsėjo
9 d., atsižvelgdama į prastėjančią ekonominę
padėtį ir perspektyvas, Ukraina paprašė papildomos Sąjungos
makrofinansinės pagalbos. Šis prašymas pakartotas kitame 2014 m.
gruodžio 15 d. rašte;
(10)     kadangi Ukraina yra šalis,
kuriai taikoma EKP, turėtų būti laikoma, kad ji turi teisę
gauti Sąjungos makrofinansinę pagalbą;
(11)     atsižvelgiant į tai, kad
nepaisant TVF ir kitų daugiašalių institucijų suteiktų
lėšų likęs Ukrainos mokėjimų balanso išorės
finansavimo trūkumas tebėra didelis, Sąjungos
makrofinansinė pagalba, kuri turi būti skiriama Ukrainai (toliau –
Sąjungos makrofinansinė pagalba), esamomis išskirtinėmis
aplinkybėmis laikoma tinkamu atsaku į Ukrainos prašymą paremti
ekonomikos stabilizavimą kartu įgyvendinant TVF programą.
Sąjungos makrofinansinė pagalba papildytų lėšas, gaunamas
pagal finansinį susitarimą su TVF, ir taip padėtų
stabilizuoti Ukrainos ekonomiką ir įgyvendinti struktūrinių
reformų darbotvarkę;
(12)     Sąjungos makrofinansine
pagalba turėtų būti siekiama padėti Ukrainai atkurti
tvarią išorės finansavimo būklę ir tokiu būdu remti
jos ekonominį ir socialinį vystymąsi pagal Asociacijos
susitarimą;
(13)     nustatant Sąjungos
makrofinansinės pagalbos sumą remiamasi išsamiu Ukrainos likusių
išorės finansavimo poreikių kiekybiniu įvertinimu ir
atsižvelgiama į jos pajėgumą užsitikrinti finansavimą
nuosavais ištekliais, visų pirma panaudojant turimas tarptautines
atsargas. Sąjungos makrofinansinė pagalba turėtų papildyti
TVF ir Pasaulio banko programas ir teikiamus išteklius. Nustatant pagalbos
sumą taip pat atsižvelgiama į numatomus daugiašalių paramos
teikėjų finansinius įnašus ir poreikį užtikrinti
sąžiningą Sąjungos ir kitų paramos teikėjų naštos
pasidalijimą, taip pat į Ukrainoje jau įgyvendinamas kitas
Sąjungos išorės finansavimo priemones bei viso Sąjungos
dalyvavimo pridėtinę vertę; 
(14)     Komisija turėtų
užtikrinti, kad Sąjungos makrofinansinė pagalba teisiškai ir iš
esmės atitiktų pagrindinius principus, tikslus ir priemones
įvairiose išorės veiksmų srityse ir kitą susijusią
Sąjungos politiką;
(15)     Sąjungos makrofinansine
pagalba turėtų būti remiama Sąjungos išorės politika
Ukrainos atžvilgiu. Komisijos tarnybos ir Europos išorės veiksmų
tarnyba turėtų glaudžiai bendradarbiauti visą makrofinansinės
pagalbos operacijos vykdymo laikotarpį, siekdamos koordinuoti
Sąjungos išorės politiką ir užtikrinti jos nuoseklumą;
(16)     Sąjungos makrofinansine
pagalba turėtų būti remiamas Ukrainos įsipareigojimas
laikytis Sąjungos pripažįstamų vertybių, tokių kaip
demokratija, teisinė valstybė, geras valdymas, pagarba žmogaus
teisėms, darnus vystymasis ir skurdo mažinimas, taip pat atviros,
taisyklėmis grindžiamos ir sąžiningos prekybos principų;
(17)     išankstinė Sąjungos
makrofinansinės pagalbos suteikimo sąlyga turėtų būti
ta, kad Ukraina sudarytų sąlygas veiksmingiems demokratiniams
mechanizmams, įskaitant daugiapartinę parlamentinę sistemą,
ir teisinei valstybei veikti ir užtikrintų pagarbą žmogaus
teisėms. Be to, konkretūs Sąjungos makrofinansinės pagalbos
tikslai turėtų būti didinti Ukrainos viešųjų
finansų valdymo sistemų veiksmingumą, skaidrumą ir
atskaitomybę už jas ir skatinti struktūrines reformas, skirtas
tvariam ir integraciniam augimui, darbo vietų kūrimui ir fiskaliniam
konsolidavimui remti. Komisija ir Europos išorės veiksmų tarnyba
turėtų nuolat stebėti, kaip vykdomos išankstinės
sąlygos ir kaip siekiama tų tikslų;
(18)     siekiant užtikrinti, kad su
Sąjungos makrofinansine pagalba susiję Sąjungos finansiniai
interesai būtų veiksmingai apsaugoti, Ukraina turėtų imtis
tinkamų priemonių, susijusių su sukčiavimo, korupcijos ir
kitų su šia pagalba siejamų pažeidimų prevencija ir kova su
jais. Be to, turėtų būti parengtos nuostatos, pagal kurias
Komisija atliktų patikrinimus, o Audito Rūmai – auditą;
(19)     Sąjungos makrofinansinės
pagalbos suteikimas nedaro poveikio Europos Parlamento ir Tarybos (kaip
biudžeto valdymo institucijos) galioms; 
(20)     atidėjinio, reikalingo
makrofinansinei pagalbai, sumos turėtų derėti su
daugiametėje finansinėje programoje numatytais biudžeto asignavimais;
(21)     Sąjungos
makrofinansinę pagalbą turėtų administruoti Komisija.
Siekiant užtikrinti, kad Europos Parlamentas ir Taryba galėtų
stebėti, kaip įgyvendinamas šis sprendimas, Komisija turėtų
juos reguliariai informuoti apie su pagalba susijusius pokyčius ir
pateikti jiems atitinkamus dokumentus;
(22)     siekiant užtikrinti vienodas
šio sprendimo įgyvendinimo sąlygas, Komisijai turėtų
būti suteikti įgyvendinimo įgaliojimai. Tais įgaliojimais
turėtų būti naudojamasi laikantis Europos Parlamento ir Tarybos reglamento
(ES) Nr. 182/2011[12];
(23)     Sąjungos
makrofinansinė pagalba turėtų būti teikiama atsižvelgiant
į ekonominės politikos sąlygas, kurios turi būti nustatytos
susitarimo memorandume. Siekiant užtikrinti vienodas įgyvendinimo
sąlygas ir veiksmingumą, Komisijai turėtų būti
suteikti įgaliojimai dėl tokių sąlygų derėtis su
Ukrainos valdžios institucijomis, prižiūrint valstybių narių
atstovų komitetui pagal Reglamentą (ES) Nr. 182/2011. Pagal
tą reglamentą patariamoji procedūra paprastai turėtų
būti taikoma visais atvejais, išskyrus tuos, kurie numatyti tame
reglamente. Atsižvelgiant į pagalbos, kurios suma didesnė nei
90 mln. EUR, galimą svarbų poveikį, tikslinga, kad tą
ribą viršijančioms operacijoms būtų taikoma
nagrinėjimo procedūra. Atsižvelgiant į Sąjungos
makrofinansinės pagalbos Ukrainai sumą, priimant susitarimo
memorandumą ir atliekant bet kurį pagalbos sumažinimą, jos
teikimo sustabdymą ar jos atšaukimą turėtų būti
taikoma nagrinėjimo procedūra,
PRIĖMĖ ŠĮ
SPRENDIMĄ:
1 straipsnis
1.           Siekdama paremti Ukrainos
ekonomikos stabilizaciją ir esminių reformų darbotvarkę,
Sąjunga suteikia Ukrainai makrofinansinę pagalbą (toliau –
Sąjungos makrofinansinė pagalba), kurios suma neviršija
1,8 mlrd. EUR. Pagalba padės patenkinti Ukrainos mokėjimų
balanso poreikius, kaip nustatyta TVF programoje. 
2.           Visa Sąjungos
makrofinansinės pagalbos suma Ukrainai suteikiama paskolų forma.
Komisijai suteikiami įgaliojimai Sąjungos vardu kapitalo rinkose arba
iš finansų įstaigų pasiskolinti reikalingų lėšų
ir jas perskolinti Ukrainai. Paskolų grąžinimo terminas – ne ilgesnis
kaip 15 metų.
3.           Sąjungos
makrofinansinės pagalbos mokėjimą administruoja Komisija,
laikydamasi Tarptautinio valiutos fondo (TVF) ir Ukrainos sudarytų
susitarimų ar susitarimo memorandumų ir pagrindinių ekonomikos
reformų principų ir tikslų, išdėstytų ES ir Ukrainos
asociacijos susitarime ir ES ir Ukrainos asociacijos darbotvarkėje,
dėl kurių susitarta pagal Europos kaimynystės politiką
(EKP). Komisija reguliariai informuoja Europos Parlamentą ir Tarybą
apie pokyčius, susijusius su Sąjungos makrofinansine pagalba, įskaitant
jos išmokas, ir laiku pateikia toms institucijoms atitinkamus dokumentus.
4.           Sąjungos
makrofinansinė pagalba teikiama dvejus su puse metų nuo pirmos 3
straipsnio 1 dalyje nurodyto susitarimo memorandumo įsigaliojimo dienos.
5.           Jei Sąjungos
makrofinansinės pagalbos mokėjimo laikotarpiu Ukrainos finansavimo
poreikiai gerokai sumažėja, palyginti su pradinėmis projekcijomis,
Komisija, laikydamasi 7 straipsnio 2 dalyje nurodytos nagrinėjimo
procedūros, sumažina pagalbos sumą, laikinai sustabdo arba atšaukia
jos teikimą.
2 straipsnis
1.           Išankstinė Sąjungos
makrofinansinės pagalbos teikimo sąlyga yra ta, kad Ukraina
sudarytų sąlygas veiksmingiems demokratiniams mechanizmams,
įskaitant daugiapartinę parlamentinę sistemą, ir teisinei
valstybei veikti ir užtikrintų pagarbą žmogaus teisėms.
2.           Komisija ir Europos
išorės veiksmų tarnyba stebi, kaip šios išankstinės sąlygos
laikomasi visu Sąjungos makrofinansinės pagalbos teikimo laikotarpiu.

3.           Šio straipsnio 1 ir 2 dalys
taikomos laikantis Tarybos sprendimo 2010/427/ES[13].
3 straipsnis
1.           Laikydamasi 7 straipsnio 2
dalyje nurodytos nagrinėjimo procedūros, Komisija susitaria su
Ukrainos valdžios institucijomis dėl Sąjungos makrofinansinei
pagalbai taikytinų aiškiai apibrėžtų ekonominės politikos
ir finansinių sąlygų, daugiausia dėmesio skiriant
struktūrinėms reformoms ir patikimiems viešiesiems finansams, kurios
turi būti išdėstytos susitarimo memorandume (toliau – susitarimo
memorandumas), apimančiame tų sąlygų įgyvendinimo
tvarkaraštį. Susitarimo memorandume išdėstyta ekonominė politika
ir finansinės sąlygos dera su 1 straipsnio 3 dalyje nurodytais
susitarimais ar susitarimo memorandumais, įskaitant makroekonominio
koregavimo ir struktūrinių reformų programas, kurias Ukraina
įgyvendina remiama TVF. 
2.           1 dalyje nurodytomis
sąlygomis siekiama visų pirma didinti Ukrainos viešųjų
finansų valdymo sistemų veiksmingumą, skaidrumą ir
atskaitomybę, be kita ko, naudojant Sąjungos makrofinansinę
pagalbą. Rengiant politikos priemones deramai atsižvelgiama ir į
pažangą, padarytą abipusio rinkos atvėrimo, taisyklėmis
grindžiamos sąžiningos prekybos plėtojimo ir kitų Sąjungos
išorės politikos prioritetų srityse. Komisija nuolat stebi
pažangą siekiant tų tikslų.
3.           Sąjungos
makrofinansinės pagalbos finansinės sąlygos išsamiai
išdėstomos paskolos susitarime, dėl kurio susitaria Komisija ir
Ukrainos valdžios institucijos. 
4.           Komisija reguliariai tikrina,
ar toliau laikomasi 4 straipsnio 3 dalyje nustatytų sąlygų,
įskaitant tai, ar Ukrainos ekonominė politika atitinka Sąjungos
makrofinansinės pagalbos tikslus. Tai darydama Komisija glaudžiai
koordinuoja veiksmus su TVF ir Pasaulio banku, o prireikus – su Europos
Parlamentu ir Taryba.
4 straipsnis
1.           Jei laikomasi 3 dalyje
nustatytų sąlygų, Komisija Sąjungos makrofinansinę
pagalbą teikia trimis paskolos dalimis. Kiekvienos dalies dydis nustatomas
3 straipsnyje nurodytame susitarimo memorandume. 
2.           Sąjungos
makrofinansinės pagalbos sumos prireikus atidedamos laikantis Tarybos
reglamento (EB, Euratomas) Nr. 480/2009[14].

3.           Komisija priima
sprendimą dėl dalių mokėjimo atsižvelgdama į tai, ar
įvykdytos visos šios sąlygos:
(a)         
2 straipsnyje nustatyta išankstinė
sąlyga;
(b)         
toliau sėkmingai tęsiamas politikos
programos, kuri apima griežtas koregavimo ir struktūrinių
reformų priemones, įgyvendinimas, kartu laikantis TVF neprevencinio
susitarimo dėl kredito suteikimo; ir
(c)         
susitarimo memorandume sutartų ekonominės
politikos ir finansinių sąlygų vykdymas laikantis konkretaus
tvarkaraščio. 
Antroji dalis išmokama ne anksčiau kaip
praėjus trims mėnesiams po pirmosios dalies išmokėjimo.
Trečioji dalis išmokama ne anksčiau kaip praėjus trims
mėnesiams po antrosios dalies išmokėjimo.
4.           Jei 3 dalyje nurodytos
sąlygos neįvykdytos, Komisija laikinai sustabdo arba atšaukia
Sąjungos makrofinansinės pagalbos išmokėjimą. Tokiais
atvejais Komisija informuoja Europos Parlamentą ir Tarybą apie to
sustabdymo ar atšaukimo priežastis. 
5.           Sąjungos
makrofinansinė pagalba išmokama Ukrainos nacionaliniam bankui. Remiantis
nuostatomis, dėl kurių turi būti susitarta susitarimo
memorandume, įskaitant likusių biudžeto finansavimo poreikių
patvirtinimą, Sąjungos lėšos gali būti pervestos Ukrainos
finansų ministerijai, kuri yra galutinis gavėjas.
5 straipsnis
1.           Su Sąjungos
makrofinansine pagalba susijusios skolinimosi ir skolinimo operacijos
atliekamos eurais, taikant tą pačią lėšų įskaitymo
dieną, ir dėl tų operacijų Sąjungai nereikia
spręsti su terminų keitimu susijusių klausimų ir ji
nepatiria jokios valiutos kurso ar palūkanų normos rizikos arba
kokios nors kitos komercinės rizikos.
2.           Esant palankioms
aplinkybėms ir jei Ukraina to prašo, Komisija gali imtis būtinų
priemonių, siekdama užtikrinti, kad į paskolos sąlygas
būtų įtraukta išankstinio grąžinimo sąlyga ir kad
atitinkama sąlyga būtų įtraukta į skolinimosi
operacijų sąlygas. 
3.           Jei esant palankioms
aplinkybėms galima sumažinti paskolos palūkanų normą ir jei
Ukraina to prašo, Komisija gali nuspręsti refinansuoti visą ar
dalį savo pradinio skolinimosi arba gali restruktūrizuoti atitinkamas
finansines sąlygas. Refinansavimo arba restruktūrizavimo operacijos
atliekamos laikantis 1 ir 4 dalyse nustatytų sąlygų, ir dėl
jų neturi būti pratęstas susijusių pasiskolintų
lėšų grąžinimo terminas arba padidėti refinansavimo arba
restruktūrizavimo operacijos dieną likusi mokėtina
pagrindinė suma.
4.           Visas Sąjungos išlaidas,
susijusias su skolinimosi ir skolinimo operacijomis pagal šį
sprendimą, padengia Ukraina. 
5.           Komisija informuoja Europos
Parlamentą ir Tarybą apie 2 ir 3 dalyse nurodytų operacijų
pokyčius.
6 straipsnis
1.           Sąjungos
makrofinansinė pagalba įgyvendinama laikantis Europos Parlamento ir
Tarybos reglamento (ES, Euratomas) Nr. 966/2012[15] ir Komisijos
deleguotojo reglamento (ES) Nr. 1268/2012[16].
2.           Įgyvendinant
Sąjungos makrofinansinę pagalbą taikomas tiesioginis valdymas. 
3.           Susitarimo memorandume ir
paskolos susitarime, dėl kurių turi būti susitarta su Ukrainos
valdžios institucijomis, pateikiamos nuostatos, kuriomis: 
(a)         
užtikrinama, kad Ukraina reguliariai tikrintų,
ar tinkamai panaudotas iš Sąjungos biudžeto suteiktas finansavimas,
imtųsi atitinkamų pažeidimų ir sukčiavimo prevencijos
priemonių ir prireikus imtųsi teisinių veiksmų
neteisėtai pasisavintoms lėšoms, suteiktoms pagal šį
sprendimą, išieškoti;
(b)         
užtikrinama Sąjungos finansinių
interesų apsauga, visų pirma numatant konkrečias priemones,
skirtas sukčiavimo, korupcijos ir kitų pažeidimų,
darančių poveikį Sąjungos makrofinansinei pagalbai,
prevencijai ir kovai su jais, pagal Tarybos reglamentą (EB, Euratomas)
Nr. 2988/95[17],
Tarybos reglamentą (EB, Euratomas) Nr. 2185/96[18] ir Europos Parlamento
ir Tarybos reglamentą (ES, Euratomas) Nr. 883/2013[19]; 
(c)         
Komisijai, įskaitant Europos kovos su
sukčiavimu tarnybą, arba jos atstovams aiškiai suteikiami
įgaliojimai atlikti patikrinimus, įskaitant patikrinimus ir
inspektavimus vietoje; 
(d)        
Komisijai ir Audito Rūmams aiškiai suteikiami
įgaliojimai Sąjungos makrofinansinės pagalbos teikimo
laikotarpiu ir jam pasibaigus atlikti auditus, įskaitant dokumentų
auditus ir auditus vietoje, pavyzdžiui, veiklos vertinimus;
(e)         
užtikrinama, kad nustačius, jog Sąjungos
makrofinansinės pagalbos valdymo atžvilgiu Ukraina sukčiavo,
ėmėsi korupcinių veiksmų arba bet kokios kitos
neteisėtos veiklos, darančios neigiamą poveikį
Sąjungos finansiniams interesams, Sąjunga turi teisę
anksčiau laiko susigrąžinti paskolą.
4.           Sąjungos
makrofinansinės pagalbos įgyvendinimo laikotarpiu Komisija atlieka
veiklos vertinimus ir taip stebi, ar su tokia pagalba susijusios Ukrainos
finansinės priemonės, administracinės procedūros ir vidaus
bei išorės kontrolės mechanizmai yra patikimi.
7 straipsnis
1.           Komisijai padeda komitetas.
Tas komitetas – tai komitetas, kaip nustatyta Reglamente (ES)
Nr. 182/2011.
2.           Kai daroma nuoroda į
šią dalį, taikomas Reglamento (ES) Nr. 182/2011 5
straipsnis.
8 straipsnis
1.           Ne vėliau kaip
kiekvienų metų birželio 30 d. Komisija Europos Parlamentui ir
Tarybai pateikia šio sprendimo įgyvendinimo praėjusiais metais
ataskaitą, įskaitant to įgyvendinimo vertinimą. Toje
ataskaitoje:
(a)         
išnagrinėjama pažanga, padaryta
įgyvendinant Sąjungos makrofinansinę pagalbą;
(b)         
įvertinama Ukrainos ekonominė
padėtis ir perspektyvos, taip pat pažanga, padaryta įgyvendinant 3
straipsnio 1 dalyje nurodytas politikos priemones;
(c)         
nurodomas susitarimo memorandume nustatytų
ekonominės politikos sąlygų, Ukrainos einamųjų
ekonominių ir fiskalinių rezultatų ir Komisijos sprendimų
išmokėti Sąjungos makrofinansinės pagalbos dalis ryšys.
2.           Ne vėliau kaip per
dvejus metus nuo 1 straipsnio 4 dalyje nurodyto pagalbos teikimo laikotarpio
pabaigos Komisija Europos Parlamentui ir Tarybai pateikia ex post
vertinimo ataskaitą, kurioje įvertinami suteiktos Sąjungos
makrofinansinės pagalbos rezultatai bei veiksmingumas ir tai, kokiu mastu
ja buvo prisidėta prie pagalbos tikslų.
9 straipsnis
Šis sprendimas įsigalioja
trečią dieną po jo paskelbimo Europos Sąjungos
oficialiajame leidinyje.
Priimta […]
Europos Parlamento vardu                                                     Tarybos
vardu
Pirmininkas                                                                             Pirmininkas
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS) STRUKTŪRA 
1.1.        Pasiūlymo
(iniciatyvos) pavadinimas 
Makrofinansinė
pagalba Ukrainos Respublikai
1.2.        Atitinkama (-os)
politikos sritis (-ys) VGV / VGB sistemoje[20] 
Politikos sritis:          01
antraštinė dalis – Ekonomikos ir finansų reikalai
Veikla:          03
– Tarptautiniai ekonomikos ir finansų reikalai
1.3.        Pasiūlymo
(iniciatyvos) pobūdis 
X Pasiūlymas
(iniciatyva) susijęs (-usi) su nauja priemone 
1.4.        Tikslai
1.4.1.     Komisijos
daugiametis (-čiai) strateginis (-iai) tikslas (-ai),
kurio (-ių) siekiama šiuo pasiūlymu (šia iniciatyva) 
„Skatinti
gerovę už ES ribų“
Pagrindinė su
Ekonomikos ir finansų reikalų GD susijusi veiklos sritis yra siejama
su: 
1. Europos
kaimynystės politikos įgyvendinimo skatinimu gilinant ekonominę
analizę ir stiprinant politinį dialogą bei konsultacijas
dėl veiksmų planų ekonominių aspektų.
2.
Makrofinansinės pagalbos trečiosioms šalims partnerėms rengimu,
stebėjimu ir įgyvendinimu, bendradarbiaujant su atitinkamomis
tarptautinėmis finansų įstaigomis. 
1.4.2.     Konkretus (-ūs)
tikslas (-ai) ir atitinkama VGV / VGB veikla 
1 konkretus
tikslas: „Makrofinansinės pagalbos
trečiosioms šalims teikimas siekiant įveikti jų
mokėjimų balanso krizę ir atkurti išorės skolos
tvarumą“.
Atitinkama VGV /
VGB veikla: Tarptautiniai ekonominiai ir finansiniai
santykiai, pasaulinis valdymas.
1.4.3.     Numatomas (-i)
rezultatas (-ai) ir poveikis
Siūlomą
pagalbą sudaro ne daugiau kaip 1,8 mlrd. EUR ES paskola Ukrainai,
skirta tvaresnei mokėjimų balanso būklei užtikrinti. Pagalba
padės šaliai įveikti ekonominius ir socialinius sunkumus, patirtus
dėl neramumų šalyje ir regione. Ji skatins struktūrines
reformas, skirtas tvariam ekonomikos augimui didinti ir viešųjų
finansų valdymui gerinti. 
1.4.4.     Rezultatų
ir poveikio rodikliai 
Valdžios
institucijų bus prašoma reguliariai teikti Komisijos tarnyboms tam tikrus
rodiklius, o prieš išmokant pagalbos lėšas pateikti išsamią
ataskaitą apie tai, kaip laikomasi sutartų politikos
sąlygų. 
Po 2014 m.
atlikto Ukrainoje vykdomų finansinių ir administracinių
procedūrų veikimo įvertinimo rengiantis ankstesnėms
makrofinansinės pagalbos operacijoms Komisijos tarnybos toliau vykdys
viešųjų finansų valdymo stebėseną. ES delegacija
Ukrainoje taip pat reguliariai teiks ataskaitas pagalbos stebėsenai
svarbiais klausimais. Komisijos tarnybos palaikys glaudžius ryšius su TVF ir
Pasaulio banku, kad iš šių organizacijų pasisemtų patirties,
susijusios su jų veikla Ukrainoje. 
Siūlomame
teisėkūros sprendime numatyta metinė ataskaita Europos
Parlamentui ir Tarybai, kurioje pateikiamas šios operacijos įgyvendinimo
vertinimas. Nepriklausomas pagalbos ex post vertinimas bus atliktas per
dvejus metus nuo įgyvendinimo laikotarpio pabaigos.
1.5.        Pasiūlymo
(iniciatyvos) pagrindas 
1.5.1.     Trumpalaikiai
arba ilgalaikiai poreikiai 
Pagalba bus
išmokėta su sąlyga, kad būtų sėkmingai
įgyvendinamas būsimas Ukrainos ir TVF finansavimo susitarimas. Be to,
Komisija ir Ukrainos valdžios institucijos susitaria dėl
konkrečių politikos sąlygų, išvardytų susitarimo
memorandume.
1.5.2.     Papildoma ES
dalyvavimo nauda
Siūloma
makrofinansinė pagalba padės šaliai įveikti ekonominį
sukrėtimą, kurį sukėlė neramumai šalyje ir regione,
taip pat skatinti makroekonominį stabilumą ir ekonomines reformas
šalyje. Ji papildys tarptautinių finansų įstaigų, ES ir
kitų paramos teikėjų suteiktus išteklius ir taip prisidės
prie bendro finansinės paramos paketo, dėl kurio ištikus krizei
susitarė tarptautiniai paramos teikėjai, veiksmingumo. 
Siūloma
programa taip pat padės sustiprinti vyriausybės
įsipareigojimą vykdyti reformas. Šito bus pasiekta, inter alia,
tinkamai laikantis pagalbos išmokėjimo sąlygų. Žvelgiant
plačiau, tai būtų ženklas kitoms regiono šalims, kad ES yra
pasirengusi ekonomiškai sunkiu metu remti šalis, iš tiesų
pradedančias eiti politinių reformų keliu.
1.5.3.     Panašios
patirties išvados
Nuo 2004 m.
buvo atlikta penkiolika makrofinansinės pagalbos operacijų ex post
vertinimų. Vertinimuose daroma išvada, kad makrofinansinės pagalbos
operacijomis prisidedama (nors kartais nedaug ir netiesiogiai) prie
pagalbą gaunančios šalies išorės tvarumo gerinimo,
makroekonominio stabilumo ir struktūrinių reformų pažangos.
Daugeliu atvejų makrofinansinės pagalbos operacijos darė teigiamą
poveikį pagalbą gaunančios šalies mokėjimų balansui ir
padėjo sušvelninti jos biudžeto suvaržymus. Ji taip pat lėmė
šiek tiek didesnį ekonomikos augimą.
1.5.4.     Suderinamumas ir
galima sąveika su kitomis atitinkamomis priemonėmis
ES yra viena iš pagrindinių
paramos Ukrainai teikėjų. Siekdama paremti Ukrainos politines ir
ekonomines reformas, 2014–2020 m. ES ketina skirti iki 1,565 mlrd.
EUR dotacijų pagal įprastą bendradarbiavimo programą.
Palyginti su
kitomis ES priemonėmis, svarbiausias makrofinansinės pagalbos
privalumas yra galimybė ją suteikti skubiai, kad būtų
sumažinti dabartiniai Ukrainos išorės finansiniai suvaržymai ir
būtų padedama kurti stabilią makroekonominę sistemą,
kartu skatinant tvarią mokėjimų balanso ir biudžeto
būklę, ir tinkamą struktūrinių reformų
pagrindą. Makrofinansine pagalba neužtikrinama reguliari finansinė
parama; ji taip pat nėra skirta šalių gavėjų ekonominei ir
socialinei plėtrai remti. Makrofinansinė pagalba nutraukiama iš
karto, kai tik atkuriamas šalies išorės finansinės padėties
tvarumas. 
Makrofinansinė
pagalba taip pat papildytų numatomus tarptautinių finansų
įstaigų intervencinius veiksmus, visų pirma koregavimo ir
reformų programą, remiamą TVF ir Pasaulio banko pagal vystymosi
politiką suteiktomis paskolomis.
1.6.        Trukmė ir
finansinis poveikis 
X Pasiūlymo
(iniciatyvos) trukmė ribota 
X  Pasiūlymas (iniciatyva) galioja 2,5 metų nuo susitarimo
memorandumo įsigaliojimo, kaip nustatyta sprendimo 1 straipsnio 4 dalyje. 
X  Finansinis poveikis nuo 2015 m. iki 2018 m. 
1.7.        Numatytas (-i)
valdymo būdas (-ai)[21]

X Komisijos
vykdomas tiesioginis centralizuotas valdymas 
2.           VALDYMO PRIEMONĖS 
2.1.        Stebėsenos
ir atskaitomybės taisyklės 
Ši pagalba yra
makroekonominio pobūdžio ir jos struktūra yra suderinama su TVF
remiama ekonomine programa. Komisijos tarnybos vykdys stebėseną
remdamosi susitarimo su TVF ir konkrečių reformų priemonių,
dėl kurių bus susitarta susitarimo memorandume su Ukrainos valdžios
institucijomis, įgyvendinimo pažanga (taip pat žr. 1.4.4 punktą).
2.2.        Valdymo ir
kontrolės sistema 
2.2.1.     Nustatyta rizika

Su siūloma
makrofinansinės pagalbos operacija sietina pasitikėjimo,
strateginė ir politinė rizika. 
Egzistuoja rizika,
kad makrofinansinė pagalba, kuri nėra skirta konkrečioms
išlaidoms padengti, gali būti naudojama nesąžiningai. Apskritai ši
rizika yra susijusi su tokiais veiksniais kaip centrinio banko ir Finansų
ministerijos valdymo sistemų kokybė ir pakankamas vidaus ir
išorės audito pajėgumas. 
Kita svarbi rizika
pagalbos operacijai kyla dėl ekonominio ir politinio nestabilumo,
visų pirma dėl Rusijos įvykdyto neišprovokuoto Ukrainos
suvereniteto ir teritorinio vientisumo pažeidimo. Vietos lygmeniu
pagrindinė rizika yra nestabilumas, susijęs su politinių ir
ekonominių reformų proceso sunkumais. Visiškam stabilizavimo ir
reformų priemonių įgyvendinimui, remiamam tarptautinės
bendruomenės, įskaitant siūlomą MFP operaciją, gali
pakenkti socialinis nepasitenkinimas, kuris gali sukelti neramumų.
Galiausiai, rizika
kyla dėl galimo Europos ir pasaulio ekonominės aplinkos
pablogėjimo.
2.2.2.     Numatomas (-i)
kontrolės metodas (-ai) 
Makrofinansinei
pagalbai bus taikomos tikrinimo, kontrolės ir audito procedūros, už
kurias bus atsakinga Komisija, taip pat Europos kovos su sukčiavimu
tarnyba (OLAF) ir Europos Audito Rūmai.
2.2.3.     Kontrolės
priemonių taikymo išlaidos ir nauda ir galimas nesilaikymo lygis
Pagrindinės
Komisijos išlaidos, susijusios su patikrinimo ir kontrolės metodais, taip
pat prieš operaciją atliekamo finansinių ir administracinių
procedūrų vertinimo išlaidos aprašytos 3.2.1 lentelėje. Be to,
yra Europos Audito Rūmų ir galimų OLAF intervencijų
išlaidų. Veiklos vertinimas ne tik padeda įvertinti netinkamo
lėšų panaudojimo riziką, bet papildomai suteikia naudingos
informacijos apie būtinas reformas viešųjų finansų valdymo
srityje. Kalbant apie tikėtiną reikalavimų nesilaikymo
lygį, remiantis makrofinansinės pagalbos priemonės naudojimo
patirtimi nuo jos sukūrimo laikoma, kad tokia rizika (paskolos
negrąžinimo ar netinkamo lėšų panaudojimo) yra labai
nedidelė.
2.3.        Sukčiavimo
ir pažeidimų prevencijos priemonės 
Siekiant sumažinti
sukčiavimo riziką, buvo ir bus imtasi kelių priemonių. 
Pirma, 2014 m.
balandžio mėn. Komisijos tarnybos, padedant tinkamai įgaliotiems
išorės ekspertams, atliko finansinių ir administracinių
procedūrų veikimo įvertinimą Finansų ministerijoje ir
Ukrainos nacionaliniame banke, kad būtų įgyvendinti Europos
Bendrijų bendrajam biudžetui taikomo finansinio reglamento reikalavimai.
Šis patikrinimas apėmė tokias sritis kaip biudžeto sudarymas ir
vykdymas, viešoji vidaus finansų kontrolė, vidaus ir išorės
auditas, viešieji pirkimai, pinigų ir viešosios skolos valdymas, taip pat
centrinio banko nepriklausomumas. Jį atliekant
nustatyta, kad makrofinansinės pagalbos patikimo finansų valdymo
sistema Ukrainoje yra pakankamai veiksminga, kad ES galėtų teikti
šią paramą. Be to, pagalbos lėšos bus išmokėtos
į specialią sąskaitą Ukrainos nacionaliniame banke.
Antra, į
siūlomą makrofinansinės pagalbos Ukrainos teisinį
pagrindą įtraukta nuostata dėl sukčiavimo prevencijos
priemonių. Šios priemonės bus plačiau aprašytos susitarimo
memorandume ir paskolos susitarime, numatant nuostatas dėl patikrinimo,
sukčiavimo prevencijos, auditų ir lėšų susigrąžinimo
sukčiavimo arba korupcijos atvejais. Taip pat numatoma, kad bus nustatytos
konkrečios politikos sąlygos, taikomos teikiant pagalbą,
įskaitant sąlygas viešųjų finansų valdymo srityje,
siekiant stiprinti veiksmingumą, skaidrumą ir atskaitomybę. 
Galiausiai,
pagalbai bus taikomos tikrinimo, kontrolės ir audito procedūros, už
kurias atsakinga Komisija, įskaitant OLAF, ir Europos Audito Rūmai.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os)
ir biudžeto išlaidų eilutė (-ės) 
Dabartinės biudžeto išlaidų eilutės 
01 03 02
Makrofinansinė pagalba
01 03 06
Garantijų fondo atidėjiniai
Daugiametės
finansinės programos išlaidų kategorijas ir biudžeto eilutes nurodyti
eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Aprašymas………………...……….] || DA / NDA ([22])   || ELPA šalių[23]   || šalių kandidačių[24]   || trečiųjų šalių || pagal Finansinio reglamento 18 straipsnio 1 dalies aa punktą 
 4 || 01 03 02 Makrofinansinė pagalba || DA || NE || NE || NE || NE 
 4 || 01 03 06 Garantijų fondo atidėjiniai || NDA || NE || NE || NE || NE 
01 03 06 – Europos Sąjungos garantija ES
suteiktoms paskoloms, skirtoms makrofinansinei pagalbai trečiosioms šalims
teikti. Išorės veiksmų garantijų fondui lėšos atidedamos
pagal Tarybos reglamentą (EB, Euratomas) Nr. 480/2009[25]. Pagal šį
reglamentą fondą turi sudaryti 9 % (planuojama suma) visų
ES neįvykdytų skolinių kapitalo įsipareigojimų nuo
kiekvienos operacijos, pridėjus nesumokėtas palūkanas.
Atidėjinių suma apskaičiuojama n metų pradžioje, iš
planuojamos sumos atėmus Fondo grynojo turto vertę n–1 metų
pabaigoje. Ši atidėjinių suma n metais įrašoma į n+1
metų biudžeto projektą, o n+1 metų pradžioje visa ši suma viena
operacija pervedama iš biudžeto eilutės „Garantijų fondo
atidėjiniai“ (biudžeto eilutė 01 03 06). Todėl
apskaičiuojant Fondo atidėjinių sumą 9 %
išmokėtos sumos (daugiausia 162 mln. EUR) bus įskaičiuota
į planuojamą n–1 metų pabaigos sumą.
Biudžeto įrašas („p. m.“) biudžeto
eilutėje, kurioje nurodyta biudžeto garantija paskolai, bus panaudotas tik
tuomet, jei bus faktiškai pareikalauta šios biudžeto garantijos. Tikimasi, kad
garantijos nebus pareikalauta.
Prašomos sukurti naujos biudžeto eilutės
(netaikoma).
3.2.        Numatomas
poveikis išlaidoms 
3.2.1.     Numatomo
poveikio išlaidoms santrauka 
mln. EUR (tūkstantųjų tikslumu)
 || Daugiametės finansinės programos išlaidų kategorija: || 4 ||   ||   || [Išlaidų kategorija: ES kaip pasaulinio masto partnerė] 
 || <Ekonomikos ir finansų reikalų>  GD ||   ||   || 2015 metai || 2016 metai || 2017 metai || 2018 metai || IŠ VISO || 
 ||  Veiklos asignavimai ||   ||   ||   ||   ||   || 
 || Biudžeto eilutė 01 03 06 – Garantijų fondo atidėjiniai || Įsipareigojimai || (1a) ||   ||   || 108 || 54 || 162 || 
 || Mokėjimai || (2a) ||   ||   || 108 || 54 || 162 || 
 || Administracinio pobūdžio asignavimai, finansuojami iš konkrečių programų rinkinio lėšų (veiklos vertinimas ir ex post vertinimas) ||   ||   ||   ||   ||   || 
 || Biudžeto eilutė 01 03 02 || Įsipareigojimai || (3) ||   || 0,2 ||   ||   || 0,20 || 
 ||   || Mokėjimai || (3a) ||   ||   || 0,2 ||   || 0,20 || 
 || IŠ VISO asignavimų Ekonomikos ir finansų reikalų GD || Įsipareigojimai || =1+1a +3 ||   || 0,2 || 108 || 54 || 162,2 || 
 || Mokėjimai || =2+2a +3 ||   ||   || 108,2 ||   54 || 162,2 || 
 ||  IŠ VISO veiklos asignavimų || Įsipareigojimai || (4) ||   || 0,2 || 108 ||   54 || 162,2 || 
 ||   || Mokėjimai || (5) ||   ||   || 108,2 ||   54 || 162,2 || 
  IŠ VISO veiklos asignavimų, įskaitant ex post vertinimą || Įsipareigojimai || (4) ||   || 0,2 || 108 || 54 || 162,2 || 
 Mokėjimai || (5) ||   ||   || 108,2 || 54 || 162,2 || 
  IŠ VISO administracinio pobūdžio asignavimų, finansuojamų iš konkrečių programų rinkinio lėšų || (6) ||   ||   ||   ||   ||   || 
 IŠ VISO asignavimų pagal daugiametės finansinės programos 4 IŠLAIDŲ KATEGORIJĄ || Įsipareigojimai || =4+ 6 ||   || 0,2 || 108 ||   54 || 162,2 || 
 Mokėjimai || =5+ 6 ||   ||   || 108,2 ||   54 || 162,2 || 
Jei pasiūlymas (iniciatyva) daro poveikį
kelioms išlaidų kategorijoms:
mln. EUR (tūkstantųjų tikslumu)
 Daugiametės finansinės programos išlaidų kategorija: || 5 || „Administracinės išlaidos“ 
   ||   ||   ||   ||   ||   || 
   || 2014 metai || 2015 metai || 2016 metai || 2017 metai || IŠ VISO 
  Žmogiškieji ištekliai ||   || 0,660 || 0,396 || 0,132 || 1,188 
  Kitos administracinės išlaidos ||   || 0,022 || 0,016 || 0,016 || 0,054 
 IŠ VISO Ekonomikos ir finansų reikalų GD || Asignavimai ||   || 0,682 || 0,412 || 0,148 || 1,242 
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) ||   || 0,682 || 0,412 || 0,148 || 1,242 
mln. EUR (tūkstantųjų tikslumu)
   ||   || 2014 metai || 2015 metai || 2016 metai || 2017 metai || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai ||   || 0,682 || 0,412 || 0,148 || 1,242 
 Mokėjimai ||   || 0,682 || 0,412 || 0,148 || 1,242 
3.2.2.     Numatomas
poveikis veiklos asignavimams 
¨ Pasiūlymui
(iniciatyvai) įgyvendinti veiklos asignavimai nenaudojami 
X Pasiūlymui (iniciatyvai) įgyvendinti veiklos asignavimai
naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   ||   ||   ||   ||   ||   ||   ||   ||   ||   
 1 KONKRETUS TIKSLAS[26] ||   ||   ||   ||   ||   ||   ||   ||   ||   ||   ||   
   ||   || 2015 metai || 2016 metai || 2017 metai || 2018 metai || 2019 metai ||   ||   
   || Rūšis || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Bendras skaičius || Iš viso sąnaudų 
 - 1 rezultatas || Ex post vertinimas ||   ||   ||   ||   || 1 || 0,2 ||   ||   ||   ||   || 1 || 0,2 
 - 2 rezultatas || Garantijų fondo atidėjiniai ||   ||   ||   ||   || 1 || 108 || 1 || 54 ||   ||   || 2 || 162 
 1 konkretaus tikslo tarpinė suma ||   ||   ||   ||   || 2 || 108,2 || 1 || 54 ||   ||   || 3 || 162,2 
 IŠ VISO SĄNAUDŲ ||   ||   ||   ||   || 2 || 108,2 || 1 || 54 ||   ||   || 3 || 162,2 
3.2.3.     Numatomas
poveikis administracinio pobūdžio asignavimams
3.2.3.1.  Santrauka 
¨ Pasiūlymui
(iniciatyvai) įgyvendinti administracinio pobūdžio asignavimų
nenaudojama 
X Pasiūlymui (iniciatyvai) įgyvendinti administracinio
pobūdžio asignavimai naudojami taip:
mln. EUR
(tūkstantųjų tikslumu)
   || [27]   || 2014 metai || 2015 metai || 2016 metai || 2017 metai || Atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||   ||   
 Žmogiškieji ištekliai ||   ||   || 0,660 || 0,396 || 0,132 ||   ||   ||   || 1,188 
 Kitos administracinės išlaidos (komandiruotės) ||   ||   || 0,022 || 0,016 || 0,016 ||   ||   ||   || 0,054 
 Daugiametės finansinės programos 5 IŠLAIDŲ KATEGORIJOS tarpinė suma ||   ||   || 0,682 || 0,412 || 0,148 ||   ||   ||   || 1,242 
 Neįtraukta į daugiametės finansinės programos 5 IŠLAIDŲ KATEGORIJĄ[28]   ||   ||   ||   ||   ||   ||   ||   ||   ||   
 Žmogiškieji ištekliai ||   ||   ||   ||   ||   ||   ||   ||   ||   
 Kitos administracinio pobūdžio išlaidos ||   ||   ||   ||   ||   ||   ||   ||   ||   
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ ||   ||   ||   ||   ||   ||   ||   ||   ||   
 IŠ VISO ||   ||   || 0,682 || 0,412 || 0,148 ||   ||   ||   || 1,242 
Administracinių
asignavimų poreikiai bus tenkinami panaudojant GD asignavimus, jau
paskirtus priemonei valdyti ir (arba) perskirstytus generaliniame direktorate,
ir prireikus finansuojami iš papildomų lėšų, kurios atsakingam
GD gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
3.2.3.2.   Numatomi žmogiškųjų
išteklių poreikiai 
¨ Pasiūlymui
(iniciatyvai) įgyvendinti žmogiškųjų išteklių nenaudojama. 
X Pasiūlymui (iniciatyvai) įgyvendinti žmogiškieji ištekliai
naudojami taip:
Sąmatą surašyti etatų vienetais
   ||   || 2014 metai || 2015 metai || 2016 metai || 2017 metai || Atsižvelgiant į poveikio trukmę įterpti reikiamą metų skaičių (žr. 1.6 punktą) 
  Etatų plano pareigybės (pareigūnai ir laikinieji darbuotojai) || 
 01 01 01 01 (Komisijos būstinė ir atstovybės) ||   ||   || 5 || 3 || 1 ||   ||   ||   
 XX 01 01 02 (Delegacijos) ||   ||   ||   ||   ||   ||   ||   ||   
 XX 01 05 01 (Netiesioginiai moksliniai tyrimai) ||   ||   ||   ||   ||   ||   ||   ||   
 10 01 05 01 (Tiesioginiai moksliniai tyrimai) ||   ||   ||   ||   ||   ||   ||   ||   
  Išorės darbuotojai (etatų vienetais (FTE))[29]   
 XX 01 02 01 (CA, INT, SNE finansuojami iš bendrojo biudžeto) ||   ||   ||   ||   ||   ||   ||   ||   
 XX 01 02 02 (CA, INT, JED, LA ir SNE delegacijose) ||   ||   ||   ||   ||   ||   ||   ||   
 XX 01 04 yy[30]   || - būstinėje ||   ||   ||   ||   ||   ||   ||   ||   
 - delegacijose ||   ||   ||   ||   ||   ||   ||   ||   
 XX 01 05 02 (CA, SNE, INT – netiesioginiai moksliniai tyrimai)   ||   ||   ||   ||   ||   ||   ||   ||   
 10 01 05 02 (CA, SNE, INT – tiesioginiai moksliniai tyrimai) ||   ||   ||   ||   ||   ||   ||   ||   
 Kitos biudžeto eilutės (nurodyti) ||   ||   ||   ||   ||   ||   ||   ||   
 IŠ VISO ||   ||   || 5 || 3 || 1 ||   ||   ||   
XX yra atitinkama politikos sritis arba biudžeto
antraštinė dalis.
Žmogiškųjų išteklių poreikiai bus tenkinami panaudojant
GD darbuotojus, jau paskirtus priemonei valdyti ir (arba) perskirstytus
generaliniame direktorate, ir prireikus finansuojami iš papildomų
lėšų, kurios atsakingam GD gali būti skiriamos pagal metinę
asignavimų skyrimo procedūrą ir atsižvelgiant į biudžeto
apribojimus.
Vykdytinų užduočių aprašymas:
 Pareigūnai ir laikinieji darbuotojai || Direktorato D direktorius: prižiūrėti ir valdyti operaciją, palaikyti ryšius su Taryba ir Parlamentu priimant sprendimą ir patvirtinant susitarimo memorandumą (SM), vesti derybas su Ukrainos valdžios institucijomis dėl SM, peržiūrėti ataskaitas, vadovauti misijoms ir vertinti pažangą, padarytą siekiant laikytis sąlygų. Direktorato D skyriaus vadovas / skyriaus vadovo pavaduotojas: padėti direktoriui valdyti operaciją, palaikyti ryšius su Taryba ir Parlamentu priimant sprendimą ir patvirtinant susitarimo memorandumą (SM), vesti derybas su Ukrainos valdžios institucijomis dėl SM ir Paskolos susitarimo (kartu su L direktoratu), peržiūrėti ataskaitas ir vertinti pažangą, padarytą siekiant laikytis sąlygų. Ekonomistai, MFP sektorius (D direktoratas): rengti sprendimą ir SM, palaikyti ryšius su valdžios institucijomis ir tarptautinėmis finansų įstaigomis, vykti į patikrinimo komandiruotes, rengti Komisijos tarnybų ataskaitas ir Komisijos procedūras, susijusias su pagalbos administravimu, palaikyti ryšius su išorės ekspertais dėl veiklos vertinimo ir ex post vertinimo. L direktoratas (L4, L5 ir L6 skyriai, prižiūrint direktoriui): rengti paskolos susitarimą, vesti derybas dėl jo su Ukrainos valdžios institucijomis ir pasirūpinti, kad jį patvirtintų atsakingos Komisijos tarnybos ir pasirašytų abi šalys. Vykdyti priežiūrą po paskolos susitarimo įsigaliojimo. Rengti Komisijos sprendimą (-us) dėl skolinimosi sandorio (-ių), užtikrinti tolesnius veiksmus po prašymų suteikti lėšų pateikimo, atrinkti bankus, rengti ir vykdyti finansavimo sandorį (-ius) ir išmokėti lėšas Ukrainai. Vykdyti netiesioginio aptarnavimo veiklą siekiant prižiūrėti paskolos (-ų) išmokėjimą. Rengti atitinkamas šios veiklos ataskaitas. 
 Išorės darbuotojai || netaikoma 
3.2.4.     Suderinamumas su
dabartine daugiamete finansine programa 
X Pasiūlymas (iniciatyva) atitinka dabartinę daugiametę
finansinę programą
3.2.5.     Trečiųjų
šalių įnašai 
X Pasiūlyme (iniciatyvoje) nenumatyta bendro su trečiosiomis
šalimis finansavimo 
3.3.        Numatomas
poveikis įplaukoms 
X       Pasiūlymas
(iniciatyva) neturi finansinio poveikio įplaukoms
[1]               Valdžios institucijos bandydamos apriboti didelį
fiskalinį deficitą biudžetą koregavo du kartus (kovo ir liepos
mėn.).
[2]               Sausio–spalio mėn. prekių importas, palyginti
su tuo pačiu praeitų metų laikotarpiu, sumažėjo 26,2 %
ir gerokai viršijo eksporto sumažėjimą, kuris sudarė
10,8 %.
[3]               2014 m. sausio–spalio mėn. grynasis
nutekėjimas iš finansinės sąskaitos sudarė 4,8 mlrd.
USD. Pagrindinis kapitalo nutekėjimo veiksnys buvo nenuolatinių
gyventojų banko indėlių atsiėmimas. Tuo laikotarpiu taip
pat sumažėjo ir TUI, ir portfelinės investicijos, nors ir mažesniu
mastu.
[4]               OL L 209, 2002 8 6, p. 22–23.
[5]               OL L 189, 2010 7 22, p. 28.
[6]               OL L 111, 2014 4 15, p. 85.
[7]               OL C […], […], p. […].
[8]               2012 m. [...] Europos Parlamento pozicija ir
2012 m. [...] Tarybos sprendimas.
[9]               OL L 209, 2002 8 6, p. 22–23.
[10]             OL L 189, 2010 7 22, p. 28.
[11]             OL L 111, 2014 4 15, p. 85.
[12]             2011 m. vasario 16 d. Europos Parlamento ir
Tarybos reglamentas (ES) Nr. 182/2011, kuriuo nustatomos valstybių
narių vykdomos Komisijos naudojimosi įgyvendinimo įgaliojimais
kontrolės mechanizmų taisyklės ir bendrieji principai (OL
L 55, 2011 2 28, p. 13).
[13]             2010 m. liepos 26 d. Tarybos sprendimas
2010/427/ES, kuriuo nustatoma Europos išorės veiksmų tarnybos
struktūra ir veikimas (OL L 201, 2010 8 3, p. 30).
[14]             2009 m. gegužės 25 d. Tarybos reglamentas
(EB, Euratomas) Nr. 480/2009, įsteigiantis Išorės veiksmų
garantijų fondą (OL L 145, 2009 6 10,
p. 10).
[15]             2012 m. spalio 25 d. Europos Parlamento ir
Tarybos reglamentas (ES, Euratomas) Nr. 966/2012 dėl Sąjungos
bendrajam biudžetui taikomų finansinių taisyklių ir kuriuo
panaikinamas Tarybos reglamentas (EB, Euratomas) Nr. 1605/2002 (OL L
298, 2012 10 26, p. 1).
[16]             2012 m. spalio 29 d. Komisijos deleguotasis
reglamentas (ES) Nr. 1268/2012 dėl Reglamento (ES, Euratomas)
Nr. 966/2012 dėl Sąjungos bendrajam biudžetui taikomų
finansinių taisyklių taikymo taisyklių (OL L 362,
2012 12 31, p. 1).
[17]             1995 m. gruodžio 18 d. Tarybos reglamentas (EB,
Euratomas) Nr. 2988/95 dėl Europos Bendrijų finansinių
interesų apsaugos (OL L 312, 1995 12 23, p. 1).
[18]             1996 m. lapkričio 11 d. Tarybos reglamentas
(EB, Euratomas) Nr. 2185/96 dėl Komisijos atliekamų
patikrinimų ir inspektavimų vietoje siekiant apsaugoti Europos
Bendrijų finansinius interesus nuo sukčiavimo ir kitų
pažeidimų (OL L 292, 1996 11 15, p. 2).
[19]             2013 m. rugsėjo 11 d. Europos Parlamento ir
Tarybos reglamentas (ES, Euratomas) Nr. 883/2013 dėl Europos kovos su
sukčiavimu tarnybos (OLAF) atliekamų tyrimų ir kuriuo
panaikinami Europos Parlamento ir Tarybos reglamentas (EB) Nr. 1073/1999
ir Tarybos reglamentas (Euratomas) Nr. 1074/1999 (OL L 248, 2013 9 18,
p. 1).
[20]             VGV – veikla grindžiamas valdymas, VGB – veikla
grindžiamas biudžeto sudarymas.
[21]             Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html
[22]             DA – diferencijuotieji asignavimai, NDA –
nediferencijuotieji asignavimai.
[23]             ELPA – Europos laisvosios prekybos asociacija.
[24]             Šalių kandidačių ir, kai taikoma,
Vakarų Balkanų potencialių šalių kandidačių.
[25]             2009 m. gegužės 25 d. Tarybos reglamentas
(EB, Euratomas) Nr. 480/2009, įsteigiantis Išorės veiksmų
garantijų fondą (OL L 145, 2009 6 10,
p. 10).
[26]             Kaip apibūdinta 1.4.2 skirsnyje „Konkretus (-ūs)
tikslas (-ai)...“
[27]             N metai yra pasiūlymo (iniciatyvos) įgyvendinimo
pradžios metai.
[28]             Techninė ir (arba) administracinė pagalba bei
išlaidos ES programų ir (arba) veiksmų įgyvendinimui remti
(buvusios BA eilutės), netiesioginiai moksliniai tyrimai, tiesioginiai
moksliniai tyrimai.
[29]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“); INT – per agentūrą įdarbintas
darbuotojas („Intérimaire“); JED – jaunesnysis delegacijos ekspertas („Jeune
Expert en Délégation“).
[30]             Neviršijant viršutinės ribos, nustatytos išorės
darbuotojams, finansuojamiems iš veiklos asignavimų (buvusių BA
eilučių).